**Mór Városi Önkormányzat Képviselő-testületének**

**37/2023. (I.25.) határozata**

**nem képviselő bizottsági tag köztartozásmentes adózói adatbázisból törléséről**

Mór Városi Önkormányzat Képviselő-testülete a Pénzügyi Bizottság tájékoztatóját megismerte és az abban foglaltak alapján megállapítja, hogy a Magyarország helyi önkormányzatairól szóló 2011. évi CLXXXIX. törvény 38. § (1) bekezdés d) pontjában foglalt méltatlansági ok a nem képviselő bizottsági taggal szemben nem áll fenn, mivel nemleges adóigazolással igazolta, hogy köztartozását az erről szóló értesítés kézhezvételétől számított 60 napon belül rendezte, majd a köztartozásmentes adózói adatbázisba felvételét ismételten kérelmezte.

A fentiek alapján Mór Városi Önkormányzat Képviselő-testülete a méltatlansági eljárás lefolytatásának eredményeként a képviselői megbízatás megszüntetését mellőzi.

Fenyves Péter Dr. Taba Nikoletta

polgármester jegyző